Diari Oficial de la Generalitat Valenciana


Sumari del DOGV 6818, del 13-07-2012 (2012/6437)

Notificació de la sentència dictada en el procediment ordinari número 92/2009.
------------------------------------------------------------------------------

### Dades del document

Número de DOGV
:   6818

Data del DOGV
:   13-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6437


Organisme emissor
:   Jutjat de Primera Instància Número 1 de Vinaròs

Tipus de document
:   Edicte

Notificació de la sentència dictada en el procediment ordinari número 92/2009. [2012/6437]  
Demandant: María León Medina.  
Procuradora: María Mercedes Cruz Sorribes.   
Demandat: Dumipro, SL, Fortis Mediterránea, SL, i Dartis Mediterránea.  
Procuradora: Alegría Doménech Ferràs.   
Atés que es desconeix el domicili o la residència actuals de les mercantils demandades Portis Mediterránea, SL, i Dartis Mediterránea, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del Jutjat per a portar a efecte la diligència de notificació de sentència dictada en este procediment que té la dispositiva que, literalment, és com segueix::  
«Dispositiva  
Estime parcialment la demanda interposada de María León Medina, representat per la procuradora la senyora Cruz Sorribes i defensat pel lletrat el senyor Giner Miralles, contra Dumipro, SL, representat per la procuradora la senyora Doménech Ferràs i defensat pel lletrat el senyor Causanilles Oller, i Fortis Mediterránea, SL, i Dartis Mediterránea, SL, declarats en rebel·lia processal en este procediment, sobre responsabilitat extracontractual, i condemne Fortis Mediterránea, SL, Dartis Mediterránea, SL, i Dumipro, SL, de forma conjunta i solidària, a fer, a càrrec seu, les obres necessàries per a la completa i correcta reparació de tots i cada un dels danys que hi ha a l'habitatge siti a Vinaròs, carrer de Sant Blai, 62, pis 1r, i que es detallen a l'informe pericial, les quals, si no es porten a cap, es faran a càrrec de les demandades Fortis Mediterránea, SL, Dartis Mediterránea, SL, i Dumipro, SL. Amb expressa condemna a costes a la part demandada.   
  
Expediu i uniu certificat d'esta resolució a les actuacions, tot incloent l'original en el llibre de sentències.   
Notifiqueu esta resolució a les parts d'este expedient, i feu-los saber que s'hi pot interposar recurs d'apel·lació contra l'Audiència Provincial de Castelló de la Plana. El recurs s'ha de preparar mitjançant un escrit que cal presentar en este Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn). De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a la interposició del recurs d'apel·lació, la part recurrent haurà de constituir un dipòsit de 50 euros, que consignarà en el compte de consignacions d'este Jutjat, i no es podrà admetre a tràmit el recurs si no s'ha constituït el dipòsit.  
  
Esta és la meua sentència, que dispose, mane i firme Rosa María Usó Vicent, jutgessa del Jutjat de Primera Instància i Instrucció número 1 de Vinaròs i partit. En done fe».  
Publicació. La sentència anterior va ser llegida i publicada per la jutgessa que la subscriu, mentre celebrava audiència pública en el dia de la seua data. En done fe.  
  
Vinaròs, 20 de juny de 2012.- El secretari judicial: Víctor Martín Gallego Guillén.